Saurås

Saurås er ein matrikkelgard i Åsane bydel i Bergen. Folketalet innanfor den gamle matrikkelgarden var 504 i 2001. Det tettbygde området vert rekna som del av den samanhengjande tettstaden Bergen. Saurås ligg sentralt i Åsane, i området som også vert kalla Midtbygda i Åsane. 

mini|venstre|portrett|Tekst på steinen: Kyrkjelydane i Åsane reiste denne steinen til minne om dei russiske soldatar som miste livet i krigsfangeskap på norsk jord 1941-1945 i striden for sams fridom. 

Folketalet på området til garden Saurås har vore aukande sidan 1920-talet, med kraftig auke etter Den andre verdskrigen. Den nye busetjinga kom stort sett i den austlege enden av området, der hovudvegen gjennom Åsane går. Då motorvegen kom her i siste del av 1980-åra, måtte det rivast ein del hus i motorvegtraseen. Busetjinga er stort sett einebustader, med nokon rekkjehus.

På området til Saurås ligg Åsane gamle kyrkje. Under andre verdskrigen bygde tyskarane ein leir for sovjetiske krigsfangar her. Ved kyrkja står ein minnestein etter 27 sovjetiske krigsfangar som er gravlagde her.

På eitt av bruka på garden var det framleis sauedrift i 2007.

Kjelder

 Frode Fyllingsnes, Åsane - i fortid og nåtid (Bodoni forlag, 2007), s. 201-209

Kategori:Gardar i Åsane